Grevê vêşanîye ke vera tecrîdê serê Rayberê Şarê Kurdî Abdullah Ocalanî qezaya Til Temîrî de  yena viraştene cinîyê enternasyonaslîtî zî tewrê ci bîyî û vat ke Tirkîye wazena herême de şer xorî  bikero.
Meryem Oglo tehdîtê Erdoganî yê vera Rojawanî ard vîrî û va: ‘‘ Wexto ke hêzê QSDyî zorê danê çeteyanê DAÎŞî cade vengê Erdoganî berz beno. Rixmê hêrişanê Erdoganî ma do na herra ke bi gonîya şehîdan bîya azade  ca meverdê.‘‘
Cinîyan ra Anja Flache vat ke Erdogan se keno wa bikero do meeşko îradeyê xoverdayîşî yê şaranê Rojawanî bişikno.
Îlîza Rojava ya ke Almanya ra semedê naskerdişê Şorişê Rojawanî şîya herême aye zî dewleta tirkî rê hêrsê xo ard ziwan û va: ‘‘ Dewleta tirkî wazena ke herême de şer giran bikero. Ganî rayapêroyî ya mîyanneteweyîye hemverê naye de bêveng memano.‘‘
